સૌ પ્રથમ કેન્સર અને ત્યારબાદ એઈડ્સ અવેરનેસથી અનેક જિંદગીઓને નવસર્જન આપનાર અરુણ દવેએ ઘણાબધા લોકોને આત્મહત્યા કરતા બચાવ્યા છે. જીવનમાં બીમારી અને સંબંધોથી કંટાળી ગયેલાઓને વૈજ્ઞાનિક અભિગમથી સાચી અને જરૂરી માહિતી આપી તેઓ દુઃખિયાનાં બેલી બન્યા છે. યુવા સમસ્યા અને પારિવારિક પ્રશ્નોનાં નિરાકરણથી લઈ પ્રિ-મેરેજ એન્ડ મેરેજ કાઉન્સેલિંગમાં તેમની હથોટી છે. વળી, શિક્ષકો હોય કે મોટીવેશનલ ગુરુ કે કોઈ મલ્ટીનેશનલ કંપનીનાં કર્મચારીઓ.. અરુણ દવેને સૌનાં ગાઈડેન્સ સેમિનાર લેવાનાં આમંત્રણ આવે.